Държавен вестник, бр. 67, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  67
Избирателните списъци на лицата, заявили желание да гласуват извън страната, се съставят 
и подписват от ръководителите на дипломатическите и консулските представителства на Република 
България.
Ръководителите на дипломатическите и консулските представителства на Република 
България изпращат информация до Министерството на външните работи, съдържаща имената, единния 
граждански номер и постоянния адрес в Република България на заявилите желание да гласуват български 
граждани. Министерството на външните работи изпраща обобщените данни от всички държави до 
Главна дирекция „Гражданска регистрация и административно обслужване“ в Министерството на 
регионалното развитие и благоустройството не по-късно от 15 дни преди изборния ден, за да бъдат 
заявителите заличени от избирателните списъци за гласуване в Република България, уведомява органите 
по чл. 40, ал. 1 от Изборния кодекс за вписаните в списъка лица, за да бъдат заличени от избирателните 
списъци по постоянния им адрес преди предаване на избирателните списъци на СИК извън страната. 
Избирателните списъци включват българските граждани, които са навършили 18 години към 
изборния ден включително, не са поставени под запрещение, не изтърпяват наказание лишаване от 
свобода и са заявили желанието си да гласуват не по-късно от 25 дни преди изборния ден в писмена 
форма чрез заявление по образец, подписано саморъчно и подадено лично, чрез писмо или в електронна 
форма до дипломатическото или консулското представителство на Република България в съответната 
държава.
Избирател, който не е включен в списъка по ал. 1, се вписва в списъка от секционната 
избирателна комисия извън страната след представяне на документ за самоличност (лична карта/
паспорт/военна карта) и на декларация по образец, че отговаря на условията по чл. 3, ал. 1 от ИК. В 
списъка се вписват всички данни на избирателя от документа му за самоличност.
Списъкът от имена на избиратели, вписани от секционната избирателна комисия за гласуване 
извън страната в допълнителната страница на избирателния списък (след чертата), се подписва от 
председателя и от секретаря на СИК извън страната.
В избирателните списъци се вписват по азбучен ред имената на избирателя и постоянният 
адрес. 
Всеки избирател се вписва само в един избирателен списък.
В графата „Име” се вписват последователно собственото, бащиното и фамилното име на 
избирателя.
Графите за вписване на единния граждански номер и вида и номера на документа за самоличност 
остават празни и се попълват от секционните избирателни комисии (СИК) за гласуване извън страната. 
СПИСЪК 
на лицата, заявили желание да гласуват в изборите за президент и вицепрезидент на републиката 
на 23 октомври 2011  г. в ........................................
                                                                         (държава)
(по чл. 44, ал. 1 във връзка с ал. 6 от Изборния кодекс)
(ЗА ОБЯВЯВАНЕ)
№
Име
Избирателна секция №
Адрес на избирателната секция
Подпис: ............................................
(Ръководител на дипломатическото/консулското представителство)
В графата „Име“ се вписват последователно собственото, бащиното и фамилното име на 
избирателя. 
Списъците се съставят и подписват от ръководителите на дипломатическите и консулските 
представителства на Република България. Те се публикуват от  министъра на външните работи и от 
ръководителите на дипломатическите/консулските представителства не по-късно от 18 дни преди 
изборния ден съответно на интернет страницата на Министерството на външните работи и на 
дипломатическото/консулското представителство. Ръководителите на дипломатическите/консулските 
представителства осигуряват възможност всеки избирател да може да прави справка в списъка по ЕГН.
Настъпилите промени в списъците се публикуват незабавно.